b'\n_START_ARTICLE_\nIdolatrija\n_START_PARAGRAPH_\nIdolatrija (gr\xc5\xa1ko \xce\xb5\xce\xaf\xce\xb4\xcf\x89\xce\xbb\xce\xbf\xce\xbd [eidolon, idolon] = idol, malik; \xce\xbb\xce\xb1\xcf\x84\xcf\x81\xce\xb9\xce\xb1, \xce\xbb\xce\xb1\xcf\x84\xcf\x81\xce\xb5\xce\xb9\xce\xb1 [latria, latrija] = molitev, \xc4\x8da\xc5\xa1\xc4\x8denje, ena\xc4\x8denje z bogom) ali malikovanje je versko dejanje, pri katerem verniki \xc4\x8dastijo neki predmet, osebo ali tudi pojem kot boga. Tak predmet imenujemo idol ali malik._NEWLINE_Idolatrija je za Jude, kristjane in muslimane greh proti Bo\xc5\xbejim zapovedim. Sveto pismo idolatrijo izrecno prepoveduje in kot svarilni zgled podaja Jude, ki so molili zlato tele._NEWLINE_Vsi kristjani sicer nasprotujejo idolatriji, vendar pa ve\xc4\x8dina kristjanov dovoljuje izdelavo in \xc4\x8da\xc5\xa1\xc4\x8denje svetih podob, dokler verniki ne pripisujejo podobam bo\xc5\xbejih lastnosti - glej ikonodulija.'